Държавен вестник, бр. 28, 2009 г., стр. 102

С Т Р .  102
Д Ъ Р Ж А В Е Н   В Е С Т Н И К
Б Р О Й  28
(7) Агенцията изгражда и поддържа автома-
тизирана информационна система за предаване,
получаване, преглеждане и разпространяване по
електронен път на информация относно подле-
жащите на вписване в регистрите обстоятелства.
Чл. 15. (1) За всяко подлежащо на вписване
лице се открива досие, в което се подреждат
всички документи на лицата, както и актовете
на агенцията.
(2) Всяко досие има уникален индекс, съв-
падащ с индекса на партидата на регистрира-
ното лице.
(3) Документите се придружават от опис, на
който се поставя датата на постъпването им.
Описът се заверява от длъжностно лице, което
води регистрите.
Чл. 16. Регистърът и досиетата на лицата се
съхраняват от упълномощените от изпълнител-
ния директор на агенцията длъжностни лица и
не могат да се изнасят от определените за съх-
раняване места без писмено разрешение на из-
пълнителния директор на агенцията.
Чл. 17. (1) Електронната база от данни се
съхранява по начин, който гарантира целостта
на информацията и контролиран достъп за впис-
вания и преглеждане съгласно изискванията на
наредбата.
(2) Ежедневно при приключване на работ-
ния ден се прави архивно копие на електронна-
та база от данни.
(3) Електронната база от данни се копира на
отделен електронен носител най-малко веднъж
седмично при приключването на последния
работен ден от седмицата.
Раздел II
Ред за получаване на информация
Чл. 18. (1) Всеки може да получава инфор-
мация от регистрите по чл. 3 и 4.
(2) Изпълнителният директор на агенцията
предоставя свободен достъп чрез интернет стра-
ницата на АЕЕ до:
1. информацията относно вписаните в регис-
трите обстоятелства, с изключение на инфор-
мацията, представляваща “лични данни” по
смисъла на Закона за защита на личните данни;
2. постановените от агенцията откази за
вписване в регистрите.
(3) Всеки може да иска издаване на писме-
ни извлечения и предоставяне на информа-
ция на електронен носител от вписванията в
регистрите.
(4) Исканията за издаване на извлечения от
регистрите, за издаване на преписи от актове,
документи и други се отправят до изпълнител-
ния директор на агенцията.
Г л а в а  п е т а
УСЛОВИЯ И РЕД ЗА ПРИДОБИВАНЕ И
ПРИЗНАВАНЕ НА ПРАВОСПОСОБНОСТ
Чл. 19. Удостоверение за правоспособност
се издава на лицата по чл. 23, ал. 1, т. 3 и по
чл. 34, ал. 1, т. 3 ЗЕЕ, които имат призната ква-
лификация по реда на тази наредба.
Чл. 20. (1) Необходимата квалификация за
извършване на обследване за енергийна ефек-
тивност и сертифициране на сгради, съответ-
но—за извършване на обследване за енергийна
ефективност на промишлени системи, се при-
добива след успешно положен изпит в акреди-
тирани по реда на Закона за висшето образова-
ние висши технически училища.
(2) Изпитът се полага в български висши
технически училища, специализирани в профе-
сионалните направления “Енергетика” и “Елек-
тротехника”, след проведен курс на обучение,
който може да бъде завършен в български или
чуждестранни висши технически училища, или
образователни организации.
(3) Лицата, завършили курс на обучение из-
вън страната, удостоверяват това обстоятелст-
во със съответен документ. Документът се приз-
нава от българското висше техническо учили-
ще, на което е представен, след установяване на
съответствието между съдържанието на учеб-
ните планове.
(4) Лицата по § 10 ЗЕЕ се ползват с правата
на лицата, получили необходимата квалифика-
ция за придобиване на правоспособност по реда
на тази глава.
Чл. 21. (1) Минималният задължителен об-
хват на учебните планове е определен в прило-
жения № 7 и № 8.
(2) Обхватът на изпитната материя и начи-
нът на оценяване са единни за страната,  изгот-
вят се от акредитираните висши технически
училища и се съгласуват от изпълнителния
директор на АЕЕ.
Чл. 22. Изпитите се провеждат от изпитна
комисия, която се назначава от ректора на съ-
ответното висше техническо училище и включ-
ва хабилитирани преподаватели, представител
на Министерството на икономиката и енерге-
тиката, представител на Министерството на
регионалното развитие и благоустройството и
представител на АЕЕ.
Чл. 23. На лицата, успешно положили изпит
за правоспособност, висшето техническо учи-
лище издава удостоверение.
Чл. 24. Протоколите от проведените изпити
се съхраняват във висшето техническо учили-
ще в съответствие с правилника за устройство-
то и дейността му.
ДОПЪЛНИТЕЛНИ РАЗПОРЕДБИ
§ 1. Получената от АЕЕ информация по реда
на тази наредба се обобщава и включва в наци-
оналната информационна система за състояни-
ето на енергийната ефективност в Република
България по чл. 40, ал. 1 ЗЕЕ.
§ 2. С тази наредба се въвеждат разпоредби
на Директива 2006/32/ЕО относно ефективност-
та при крайното потребление на енергия и осъ-
ществяване на енергийни услуги и за отмяна на
Директива 93/76/ЕИО на Съвета и Директива
2002/91/ЕО относно енергийната ефективност
на сградния фонд.